יואב בנימיני

יואב בנימיני (נולד ב-5 בינואר 1949) הוא פרופסור אמריטוס בחוג לסטטיסטיקה שבבית הספר למדעי המתמטיקה באוניברסיטת תל אביב, מופקד הקתדרה לסטטיסטיקה שימושית ע"ש נתן ולילי סילבר, חתן פרס ישראל בחקר הכלכלה והסטטיסטיקה לשנת 2012 (תשע"ב).

ביוגרפיה
בנימיני נולד בישראל, ליוסף וטובה. למד בבית הספר הריאלי בחיפה, ושירת בצה"ל בנח"ל. נשוי ליעל, אב לשלושה ילדים וסבא לתשעה נכדים.

סיים תואר ראשון בפיזיקה ומתמטיקה ותואר שני במתמטיקה באוניברסיטה העברית. בשנים 1976–1981 למד לדוקטורט בסטטיסטיקה באוניברסיטת פרינסטון. ב-1980 החל לעבוד כמרצה וחוקר בחוג לסטטיסטיקה בבית הספר וורטון באוניברסיטת פנסילבניה, והמשיך להרצות שם גם לאחר חזרתו לישראל, בתקופות שבתון (1985–1987 ו-1993). 

ב-1981 הצטרף לסגל החוג לסטטיסטיקה וחקר ביצועים באוניברסיטת תל אביב, וב-2000 קודם לפרופסור מן המניין. בשנים 2003–2006 שימש כראש החוג ובשנים 2006–2011 כראש המעבדה לייעוץ סטטיסטי, ומ-2009 כראש הקתדרה לסטטיסטיקה יישומית. ב-2001–2003 שימש כסגן נשיא האיגוד הישראלי לסטטיסטיקה, וב-2007–2009 שימש כנשיא האיגוד. ב-2011 היה בשבתון באוניברסיטת קליפורניה בברקלי ובאוניברסיטת סטנפורד.

בנימיני ידוע במיוחד על פיתוח שיטת שיעור התגליות השגויות ב-1989, יחד עם פרופ' יוסף הוכברג, המשמשת לבדיקת השערות מרובות. השיטה פורסמה כמאמר מדעי בשנת 1995, שבהמשך דורג כאחד מ-25 המאמרים המצוטטים ביותר בסטטיסטיקה.

ב-2012 זכה בפרס ישראל לחקר הכלכלה והסטטיסטיקה. בנימוקיה כתבה ועדת הפרס:

ביוני 2015 נבחר כחבר באקדמיה הלאומית הישראלית למדעים.

ב-2020 נבחר כחבר באקדמיה הלאומית למדעים בארצות הברית.

קישורים חיצוניים

 יואב בנימיני, באתר אוניברסיטת תל אביב
 יואב בנימיני, באתר של פרס ישראל
 
ממאמריו:
 
 

 Yoav Benjamini, Ehud Fonio, Tal Galili, Gregor Z. Havkin, and Ilan Golani, Quantifying the buildup in extent and complexity of free exploration in mice, PNAS, September 13, 2011

הערות שוליים

סטטיסטיקאים ישראלים
זוכי פרס ישראל לסטטיסטיקה
בוגרי בית הספר הריאלי
בוגרי האוניברסיטה העברית בירושלים
בעלי תואר דוקטור מאוניברסיטת פרינסטון
חברי האקדמיה הלאומית הישראלית למדעים
ישראלים חברי האקדמיה הלאומית למדעים של ארצות הברית
נשיאי האיגוד הישראלי לסטטיסטיקה ומדע הנתונים
ישראלים שנולדו ב-1949